Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektu** **“Grozījums Ministru kabineta 2010. gada 14. septembra noteikumos Nr.873 “Noteikumi par vilces līdzekļa vadītāja (mašīnista) kvalifikācijas un vilces līdzekļa tiesību iegūšanu”’** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu**

|  |  |
| --- | --- |
| Datums | 23.07.2019. |
|  |  |
| Saskaņošanas dalībnieki | Finanšu ministrija, Tieslietu ministrija, Latvijas Darba devēju konfederācija, Latvijas Brīvo arodbiedrību savienība. |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus |  |  |
|    | Latvijas Brīvo arodbiedrību savienība, Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Iebildumi un priekšlikumi par likumprojektu** |
| **Latvijas Brīvo arodbiedrību savienība (LBAS)****Latvijas Dzelzcelnieku un satiksmes nozares arodbiedrîba (turpmăk — LDzSA)** |
|  | Ministru kabineta noteikumu projekts: “Svītrot 1. pielikuma 1.2.27. apakšpunkta otro rindkopu.” | *(2019. gada 16. maija atzinums Nr.145/1).*LBAS un LDzSA nepiekrīt Ministru kabineta noteikumu projektam „Grozījums Ministru kabineta 2010. gada 14. septembra noteikumos Nr.873 „Noteikumi par vilces lîdzekla vadītāja (mašīnista) kvalifikācijas un vilces līdzekļa tiesību iegūšanu”” (turpmāk — Noteikumi Nr.873), ar kuru ir paredzēts svītrot Noteikumu Nr.873, l.pielikuma 1.2.27.apakšpunkta otro rindkopu. Ar Ministru kabineta noteikumu projektu „Grozījums Ministru kabineta 2006.gada 28.marta noteikumos Nr.236 „Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību”” ir paredzēts papildināt Ministru kabineta 2006.gada 28.marta noteikumos Nr.236 „Noteikumi par vilces līdzekļa vadītāja (mašīnista) instruktora un vilces līdzekļa vadītāja (mašīnista) palīga kvalifikācijas prasībām un sertifikācijas kārtību” 7.pielikumu aiz vārdiem „nosūtīt pēc norādītās adreses” ar jaunu rindkopu, kuras teksts ir analogs Noteikumu Nr.873 1.pielikuma 1.2.27.apakšpunkta otrās rindkopas tekstam.Ņemot vērā iepriekšminēto, LBAS un LDzSA piedāvā Noteikumu Nr.873 l.pielikuma 1.2.27.apakšpunkta otrās rindkopas pirmo vārdu „Piekrītu” aizstāt ar vārdiem „Esmu informēts”. Līdz ar to nepieciešams precizēt Ministru kabineta noteikumu projekta „Grozījums Ministru kabineta 2010. gada 14. septembra noteikumos Nr.873 „Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu.”” anotāciju. | **Iebildums ņemts vērā.** | **Precizēts Ministru kabineta noteikumu projekts:****“**Aizstāt 1. pielikuma 1.2.27. apakšpunkta otrajā rindkopā vārdu “Piekrītu” ar vārdiem “Esmu informēts” . |
| **Tieslietu ministrija** |
|  | Skatīt noteikumu projekta anotāciju | *(2019. gada 20. maija atzinums Nr.1-9.1/482).*Atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 Par fizisku personu datu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 6. panta 1. punkta noteikumiem personas datu apstrāde ir likumīga tikai tādā apmērā un tikai tad, ja ir piemērojams vismaz viens no šā panta apakšpunktos minētajiem pamatojumiem: a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem; b) apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas; c) apstrāde ir vajadzīga, lai izpildītu uz pārzini attiecināmu juridisku pienākumu; d) apstrāde ir vajadzīga, lai aizsargātu datu subjekta vai citas fiziskas personas vitālas intereses; e) apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras; f) apstrāde ir vajadzīga pārziņa vai trešās personas leģitīmo interešu ievērošanai, izņemot, ja datu subjekta intereses vai pamattiesības un pamatbrīvības, kurām nepieciešama personas datu aizsardzība, ir svarīgākas par šādām interesēm, jo īpaši, ja datu subjekts ir bērns.Papildus tiesiskā pamata nodrošināšanai pārzinim ir jāievēro arī citi Datu regulas noteiktie nosacījumi. Piemēram, Datu regulas 5. panta 1. punkta a) apakšpunkts noteic, ka dati tiek apstrādāti likumīgi, godprātīgi un datu subjektam pārredzamā veidā. Savukārt b) apakšpunkts paredz, ka dati tiek vākti konkrētos, skaidros un leģitīmos nolūkos. Tādējādi, lai personas datu apstrāde būtu tiesiska, tai jāatbilst vismaz vienam no Datu regulas 6. panta nosacījumiem.Projekta anotācijas I sadaļas 2.punktā norādīts, ka "iesniedzēja piekrišana nevarētu tikt uzskatīta par tiesisku pamatu personas datu apstrādei, jo tad iesniedzējs jebkurā brīdī var atsaukt savus iesniegtos datus un tie pēc viņa lūguma ir jādzēš. Iesniedzēja datu apstrāde ir normatīvajos aktos noteikts pārziņa juridiskais pienākums". No minētā izriet, ka Satiksmes ministrijas ieskatā tiesiskais pamats iesniedzēja personas datu apstrādei ir Datu regulas 6. panta 1. punkta c) apakšpunkts.Tieslietu ministrija vērš uzmanību, ka anotācija nesatur pamatojumu un izvērtējumu datu apstrādes tiesiskā pamata maiņai, proti, apstāklis, ka datu subjekta piekrišana nav pareizais datu apstrādes tiesiskais pamats, jo iesniedzējs jebkurā brīdī var atsaukt savus personas datus turpmākai apstrādei, bez izvērtējuma nav pietiekams pamatojums šādu grozījumu izdarīšanai. Tāpat nepieciešams papildināt anotāciju, konkrēti norādot normatīvo aktu, no kura izriet šāds pārziņa juridiskais pienākums apstrādāt iesniedzēja personas datus.Ievērojot minēto, lūdzam precizēt un papildināt anotāciju ar atbilstošu pamatojumu datu apstrādes tiesiskā pamata maiņai uz Datu regulas 6. panta 1. punkta c) apakšpunktu (apstrāde ir vajadzīga, lai izpildītu uz pārzini attiecināmu juridisku pienākumu), kā arī precizēt projektu un tā anotāciju, norādot normatīvo aktu, no kura izriet pārziņa pienākums apstrādāt iesniedzēja personas datus. | **Iebildums ņemts vērā.** | **Skatīt noteikumu projektu un anotācijas I sadaļas 2. punktu.**  |
|  | Skatīt noteikumu projekta anotāciju | *(2019. gada 8. jūlija atzinums).*Tieslietu ministrija ir izskatījusi Satiksmes ministrijas precizēto Ministru kabineta noteikumu projektu "Grozījums Ministru kabineta 2010. gada 14. septembra noteikumos Nr. 873 "Noteikumi par vilces līdzekļa vadītāja (mašīnista) kvalifikācijas un vilces līdzekļa tiesību iegūšanu"" VSS-373 (turpmāk – projekts) un tā sākotnējās ietekmes novērtējuma ziņojumu (anotācija), kā arī izziņu par atzinumos sniegtajiem iebildumiem un atbalsta projekta tālāku virzību, izsakot šādu iebildumu: Tieslietu ministrija atkārtoti vērš uzmanību, ka anotācija nesatur pamatojumu un izvērtējumu datu apstrādes tiesiskā pamata maiņai, proti, apstāklis, ka datu subjekta piekrišana nav pareizais datu apstrādes tiesiskais pamats, jo iesniedzējs jebkurā brīdī var atsaukt savus personas datus turpmākai apstrādei, bez izvērtējuma nav pietiekams pamatojums šādu grozījumu izdarīšanai. Ņemot vērā minēto, lūdzam precizēt un papildināt anotāciju ar atbilstošu pamatojumu datu apstrādes tiesiskā pamata maiņai uz Eiropas Parlamenta un Padomes 2016. gada 27. aprīļa Regulas (ES) 2016/679 Par fizisku personu datu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta 1. punkta c) apakšpunktu (apstrāde ir vajadzīga, lai izpildītu uz pārzini attiecināmu juridisku pienākumu). | **Iebildums ņemts vērā.** | **Skatīt anotācijas I sadaļas 2. punktu.** |
|  |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (P. Markēvičs)

Patriks Markēvičs

Satiksmes ministrijas

Dzelzceļa departamenta direktors,

tālr. 67028192

patriks.markevics@sam.gov.lv